SUID-AFRIKAANSE RADIOLIGA NUUS SONDAG 10 AUGUSTUS 2014 


Goeiembre en welkom hier by die weeklikse nuusuitsending van die Suid- 
Afrikaanse Radioliga wat gelees word deur 


(naam, roepsein en @OTH waar toepaslik) vanuit 


Die Suid-Afrikaanse Radioliga saai elke Sondag om (08:15 sentraal Afrika tyd 
'n nuusbulletin in Afrikaans en om (08:30 sentraal Afrika tyd in Engels op HF 
en verskeie BHF en UHF herhalers oor die land heen. Vir Echolink luisteraars 
is daar `n herleiding deur ZSOJPL. `n Potgooi is ook beskikbaar op die Suid- 
Afrikaanse Radioliga webblad by www.sarl.org.za. 


'n 'Teksweergawe van hierdie bulletin en vorige bulletins kan op die Liga se 
webwerf verkry word, klik op News? op die linkerkant. Jy kan ook daar inteken 
om nuwe bulletins per e-pos te ontvang. 


IN VANDAG SE NUUS 


DIE SUID-AFRIKAANSE RADIOLIGA EN OKOSA HET 'N WERK- 
SWINKEL DIE AFGELOPE WEEK GEHOU 


TYD LOOP UIT OM TE BESPREEK VIR DIE RADIO TECHNOLOGY SIM- 
POSIUM BY DIE NARS 


SUPER SONSTORMS KAN GEVAARLIK WEES 
en 

VERMIS JY JOU AMATEURRADIO LISENSIE? 
Die top storie vandag 


** Suid-Afrikaanse Radioliga verteenwoordigers het met OKOSA op Vrydag ty- 
dens `n werkswinkel verskeie lisensie probleme bespreek. Die bespreking het in- 
gesluit wedersydse lisensiëring, die uitbreiding van die 160 m-band, vermeerder- 
ing van krag op HF en sommige BHF bande, herhalerbeplanning en koërdinering 
en opdatering van die memorandum van verstandhouding wat betrekking het 
op die radio amateur eksamen en ander administratiewe kwessies. 


Die Suid-Afrikaanse Radioliga het `n aantal dokumente voorgelê oor hierdie 
onderwerpe. Okosa sal nou kyk na die verskillende voorstelle en terugvoer gee 
aan die Suid-Afrikaanse Radioliga oor die volgende paar weke oor hoe hierdie 
kwessies so vinnig as moontlik aangespreek kan word. 


Die werkswinkel is bygewoon deur Suid-Afrikaanse Radioliga President Geoff 
Levey, ZS$6C, Hans van de Groenendaal, ZS6GAKV, Nico van Rensburg ZS6OL 
en Colin De Villiers, ZS6COL. 


** Die volgende Suid-Afrikaanse Radioliga Radio Tegnologie in Aksie simposium 
sal gehou word by die Nasionale Amateur Radio-sentrum by Radiokop op 23 
Augustus. Besprekings is nou oop. As jy beplan om te woon, maak asseblief so 


gou as moontlik jou bespreking om die organiseerders te help met hulle beplan- 
ning en spyseniering. Volledige besonderhede kan gevind word op die tuisblad 
op die Suid-Afrikaanse Radioliga. 


Tony Voorveld, ZS6CCD, sal die openings toespraak lewer getiteld “The Magic 
lampe”. Onder die ander interessante aanbiedings is “Antenna Modelling 
with NEG? aangebied deur Vincent Harrison, ZSGBTY, digitale modusse 
soos toegepas in amateur radio - hoe werk dit? aangebied deur Riaan Greeff, 
ZSAPR, en die Suid-Afrikaanse Radioliga Geisoleerde USB send/ontvanger 
beheerkoppelvlak boustel aangebied deur Frik Wolf, ZS6FZ. Kry die volledige 
besonderhede ook op die web. 


Die Pretoria RTA sal gehou word op 18 September by die Innovation Hub. 


** Een van die grootste sonstorms wat die aarde getref, het op 13 Maart 1859 
plaasgevind tydens sonsiklus 10, wat veroorsaak is deur `n baie groot X-15-klas 
son fakkel of koronale massa-uitwerping (CME) wat drie en `n half dae vroeër op 
die oppervlakte van die son verskyn het. Auroras was sigbaar in die noordelike 
halfrond as die Aurora Borealis en so ver suid as die Karibiese Eilande. Dit kon 
ook gesien word as die Aurora Australis in die suidelike halfrond in @ueensland, 
Australië. Dit was helder genoeg in die nag om een in staat te stel om `n koerant 
te lees. 


Vyf dae later is dit opgevolg deur 'n ander CME wat binne 17 ure na die 
aarde gereis het en selfs 'n beter Aurora as die eerste een geproduseer het. 'Tele- 
graafmaste het vonke gegooi en `n paar telegraaflynstelsels het misluk, terwyl 
telegraafoperateurs elektriese skokke ontvang het. Nog 'n CME het in Mei 1921 
plaasgevind waar telegraafdienste onderbreek is en ondersese kabels geraak is 
tydens die storm, maar radio ontvangs van interkontinentale radioseine op MG 
en LG verbeter. 


In 1989 het `n sonstorm ʼn groot kragonderbreking in @uebec, Kanada veroor- 
saak, dit het hulle 735 kilovolt kraglyne beinvloed en verskeie hoë spanning 
transformators is by sub-stasies uitgebrand. 'n X-klas fakkel is in Maart 2012 
vrygestel wat die aarde rakelings gemis het. `n Direkte treffer van 'n super CME 
sal chaos veroorsaak aan ons elektroniesestelsels op die aarde sowel as vir ons 
satelliete - ons kan sonder elektriese krag vir maande wees, dit sal ons Eskom 
kragonderbrekings soos `n kleuterskool-piekniek laat lyk! 


** Suid-Afrikaanse Radioliga Lidmaatskapbetaalings was op 1 Julie betaalbaar. 
As jy nog nie betaal het nie, doen dit nou asseblief. As jy nie jou rekening kan 
Oop spoor nie, bel Vonnie by 011 675 2393 op Maandag. Om `n lid van die Suid- 
Afrikaanse Radioliga te wees is belangrik as jy ernstig is oor jou stokperdjie en 
die voorregte wat radio amateurs geniet. Lidmaatskap gee ook afslag met die 
bywoning van die RTAs, bestellings van boustelle of die aankoop van boeke van 
die SA Amateurradioontwikkelingstrust. 


** Okosa het bevestig dat alle betaalde amateur lisensies uitgereik en gepos is. 
As jy dit nie ontvang het nie, maak seker dat jy OKASA ingelig het oor jou 


korrekte adres. Alle navrae oor nie ontvangs van lisensies moet per e-pos gerig 
word aan dkuhrau@icasa.org.za 


** Andrew, ZS2G, sê: “Hi almal, ongelukkig was ons poging om die SOTA 
aktivering van Kompasberg, ZS/ECO-002, op Sondag 3 Augustus onsuksesvol as 
gevolg van hoë winde. Die groepleier wou, om veligheids redes, nie toelaat dat 
ons voortgaan om die baie steil deel van die Kompasberg te klim nie. 


'n Paar van ons is van plan om vanaf Lady Slipper, ZS/EC-016, vroeg een 
Sondagoggend in die nabye toekoms te werk. Ons sal `n aankondiging op die 
Suid-Afrikaanse Radioliga Forum maak `n bietjie nader aan die tyd. Die radio 
sal 20 Watts SSB op 40 m uitsit en 4 Watts FM op 2 m. 


Dave, ZS2DH, Mandy, ZS2AV, en ek hoop om Ben Macdhui, ZS/EC-O001 te ak- 
tiveer oor die Desember 2014/ Januarie 2015 tydperk, so kry elk twee aktiverings 
(20 punte) in. Dit kan 'n ekstra 60 punte vir die jaers wees!” 


U luister na `n nuusbulletin van die Suid-Afrikaanse Radioliga, en nou kyk ons 
na kompetisienuus en nuus van die klubs. 


** Die Suid-Afrikaanse Radioliga HF Digitale kompetisie sal gehou word op 
Sondag 17 Augustus van 13:00 tot 16:30 UTC met aktiwiteit op 20, 40 en 80 
meter. `n RST verslag en `n opeenvolgende reeksnommer wat by 001 begin word 
uitgeruil. Deelname kan wees as 'n enkeloperateur enkel band; n enkeloperateur 
alle bande; `n multi-operator enkel band of `n multi-operateur alle bande stasie. 
Digitale kontakte tel 2 punte, tel twee punte vir elke roep gebied op elke band 
en tel 2 punte vir elke stasie gekontak op al drie bande. Daar sal `n gelukkige 
trekking wees vir `n ARRL Antenna boek ter waarde van meer as R900. Om 
deel te neem aan die gelukkige trekking, moet 'n deelnemer `n log dien met, `n 
minimum van 15 kontakte. Kry die volledige reëls in die kompetisiehandboek. 


Let daarop dat die reëls vir hierdie kompetisie verskil van die reëls vir die ander 
drie digitalekompetisies wat deur die loop van die jaar gehou word. 


** Die Internasionale Vuurtoring- en Ligskipnaweek vind plaas op 16 en 17 Au- 
gustus en dit is nie `n kompetisie nie, maar `n prettige aktiwiteit om vuurtorings 
wêreldwyd kontak en om die bewaring van hierdie strukture aan te moedig. Op 
die oomblik is dertien Suid-Afrikaanse vuurtorings by www.illw.net geregistreer 
vir die Vuurtorringnaweek. Robbeneiland sal aktief wees, so jy kan 'n vuurtoring 
nommer sowel as IOTA AF-064 eis. 


** Die volgende Suid-Afrikaanse Radioliga Jeug net word op 7 September om 
15:00 gehou en die net sal op 7070 kHz wees. Klubs word uitgenooi om hul 
klubstasie te aktiveer en jong mense te fasiliteer om by die net te sluit. Die net 
word gehou op elke eerste Sondag van die maand. 


** Die bande was baie aktief vir die Winter ORP Kompetisie gehou op 19 Julie. 
Agt logs en een kontrole log is ontvang. Die uitslae is as volg: 


'Tuisstasie Wicus Ross, ZS1WWW, 12 punte 


Veldstasie Westrand ARK, ZS6WR, 406 punte Pretoria ARK, ZS6PTA, 182 
punte Bloemfontein ARK, ZS4BFEN, 96 punte, aktief vanaf SOTA FS-018 


Ultra-lig draagbare veld stasie Rudi Venter, ZS6DX, 1 260 punte Pierre van 
Deventer, 7ZS6A, 306 punte John Kramer, 7$5J, 204 punte Eddie Leighton, 
ZSGBNE, 90 punte 


Johannes Geldenhuys, ZS2J0, het die kontrole log ingestuur. Baie geluk aan 
die wenners 


** Teen gistermiddag is 23 logstate vir die Suid-Afrikaanse Radioliga HF Foon 
kompetisie gehou op Sondag 3 Augustus ontvang. Die meerderheid van die 
deelnemers het die kompetisie reëls gelees en die logstate in die korrekte formaat 
gestuur met hul roepsein in die naam van die log. 


Ongelukkig is daar deelnemers wat nie die reëls gelees het nie en 'n log sonder 
'n roepsein in die naam gestuur. Twee logstate is ontvang as jpg-lêers en sal as 
kontrolelogs dien. Jy het tot middernag vanaand om jou log in te stuur of jou 
gekorrigeerde log in te stuur na zs4bfn@gmail.com 


** Aansoeke vir lidmaatskap van die Suid-Afrikaanse Radioliga is ontvang van 
die volgende persone: Bianca Wessels, ZSL1114; Cedric Mashaba, ZSL1115, en 
Timothy Venn, ZR6TTV. Louw Murray Erasmus, ZS6LME het aansoek gedoen 
om weer aan te sluit by die Suid-Afrikaanse Radioliga 


Enige besware teen die aanvaarding van die aansoeke moet die sekretaris 
sekretaris voor of op die Dinsdag na die bulletin bereik. 'Tot op datum het 1 
156 lede weer hul lidmaatskap hernieu en daar is 27 klubs reeds affilieer tot die 
Suid-Afrikaanse Radioliga vir vanjaar. 


** Die Boland Amateurradioklub en die Kaapstad Amateurradiosentrum se 
nuus-bulletins is nou beskikbaar op Echolink. Die Boland bulletin word uit- 
gesaai op Sondae om (5:45 UTC in Afrikaans en die Kaapstad bulletin om 
06:45 UTC in Engels. Die Echolink node is ZS1DOCG-R. Die Echolink aktiveer 
outomaties 10 minute voor die bulletin en sal weer na die bulletin afskakel. 


** Op die onlangse jaarvergadering van die Kaapstad Amateurradiosentrum 
gehou op 26 Julie, is die nuwe komitee verkies: 


Voorsitter - Rob Bareham, ZS1SA Vise-voorsitter - Noel Futter, ZS1FW Sekre- 
taris / Nuusbrief Redakteur, Anne Bareham Tesourier - Danny Blanckenberg, 
ZS1BL Openbare Betrekkinge - Shaun Overmeyer, ZS1IRA Bulletins - Tony 
McKewen, ZS1TM Wes-Kaap Herhaler Werkgroep verteenwoordiger - Paul 
Johnson, 7Z7S1S Vergadering Logistiek / WCHWG verteenwoordiger - Paul 
Kennedy, ZS1PXK @SL Bestuurder / klubhuissekuriteit - Deon Erwin, ZS1ZL 
Fotograaf en BlogSpot - Nick Curwell, ZS17D 


** Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is nie veel van 'n kans vir ernstige sonfakkels nie. Vir diegene wat 
hulle eie frekwensie voorspellings wil doen, die verwagte effektiewe sonvlektelling 
vir die week is ongeveer 60. Amateurs gaan die drie DX-bande van 20 tot 15 


m geniet met 20 m wat die beste openinge gaan oplewer terwyl die 15 m net 'n 
kortkop agter behoort te wees. 


Besoek gerus die webtuiste spaceweather.sansa.org.za vir meer inligting. 
** Wat is in die Dagboek van Gebeure? 


16 en 17 Augustus - Die Internasionale Vuurtoring- en Ligskip naweek 17 Au- 
gustus - die Suid-Afrikaanse Radioliga HEF Digitale Kompetisie 23 Augustus - 
RTA by die Nasionale Amateurradiosentrum 31 Augustus - Suid-Afrikaanse Ra- 
dioliga HF GG Kompetisie 7 September - Suid-Afrikaanse Radioliga Jeug net 
13 September - RTA by die Innovation Hub 


Ons sluit vanmêre se bulletin af met `n terugblik op ons hoofberig: 


Suid-Afrikaanse Radioliga verteenwoordigers het met OKOSA op Vrydag tydens 
'n werkswinkel verskeie lisensie probleme bespreek. Die bespreking het ingesluit 
wedersydse lisensiëring, die uitbreiding van die 160 m-band, vermeerdering van 
krag op HF en sommige BHF bande, herhalerbeplanning en koërdinering en 
opdatering van die memorandum van verstandhouding wat betrekking het op 
die radio amateur eksamen en ander administratiewe kwessies. 


Dit bring ons aan die einde van die Suid-Afrikaanse Radioliga nuusbulletin. 


Luister elke Sondagoggend om 10:00 Plaaslike tyd na “Amateur Radio Today”. 
Daar is herleidings op 7 082, 7 205 en 17 660 kHz. `n Potgooi deur Dick, ZS6RO, 
en ook verskeie herleidings op BHF en VHF frekwensies word landswyd gedoen. 


'n Heruitsending vind plaas op Maandae om 18:30 plaaslike tyd op 3 230 kHz. 
Besoek die webblad www.podpage.co.za om ook ander interessante amateurra- 
dio verwante potgooi artikels af te laai. 


Ons ontvang ook graag jou seinrapporte, kommentaar en voorstelle vir nuus- 
bulletins. Stuur 'n e-pos aan artoday@sarl.org.za. Sentech borg die uitsendings 
op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die SARL webtuiste onder die news- 
inbox skakel, nie later as die Donderdag wat die bulletindatum voorafgaan nie. 


Jy het geluister na `n nuusuitsending van die Suid Afrikaanse Radio Liga 
wat saamgestel en geredigeer is deur Dennis Green, ZS4BS, en gelees is deur 


Die Afrikaanse nuusspan groet nou en wens jou `n mooi week toe. Totsiens 


/EX 


